# Coll de Granier

El coll de Granier (en francès col du Granier) és un port de muntanya dels Alps, que es troba al departament de la Savoia, a la regió d'Alvèrnia-Roine-Alps. El coll corona a 1.134 msnm i uneix les viles d'Entremont-le-Vieux (sud), Apremont (nord) i Chapareillan (est). Es troba entre el Mont Granier (1.933 m) (sud-est) i el Mont Joigny (1.558 m) (nord-oest). El coll ha estat superat en diverses edicions pel Tour de França.

## Detalls de l'ascensió

Des del nord, l'ascensió s'inicia a Chambéry, des d'on es fa el cim després de 15,3 km de pujada, en què se superen 864 metres de desnivell a una mitjana del 5,6%.
Des de Chapareillan (est), l'ascensió (per la D285) té 9,7 km de llargada, en què se superen 845 metres a una mitjana del 8,6%, i rampes que arriben fins al 17,9%.
Des de St-Pierre-d'Entremont (sud), l'ascensió té 9,4 km. de llargada a una mitjana del 5,3%, i en què se superen 494 m de desnivell.

## Aparicions al Tour de França

La primera vegada en què el port fou inclòs en el recorregut del Tour de França fou en l'edició de 1947 i des d'aleshores s'ha pujat en 17 ocasions, generalment catalogat com a port de 1a o 2a categoria. La darrera ocasió en què es va superar fou en la 12 etapa del Tour del 2012, entre Saint-Jean-de-Maurienne i Annonay-Davézieux, i pujant des de Chapareillan.
| Any | Etapa | Categoria | Direcció aproximació | Inici | Final | Primer al cim |
| 2012 | 12 | 1 | Est | Saint-Jean-de-Maurienne | Annonay-Davézieux | Robert Kišerlovski (CRO) |
| 1998 | 16 | 2 | Sud | Vizille | Albertville | Stéphane Heulot (FRA) |
| 1989 | 19 | 2 | Nord | Villard-de-Lans | Briançon | Pedro Delgado (ESP) |
| 1985 | 12 | 2 | Nord | Morzine | Lans-en-Vercors | Reynel Montoya (COL) |
| 1983 | 17 | 2 | Sud | La Tour-du-Pin | L'Alpe d'Huez | Christian Jourdan (FRA) |
| 1978 | 17 | 2 | Sud | Grenoble | Morzine | Hennie Kuiper (NED) |
| 1972 | 14b | 1 | Est | Valloire | Aix-les-Bains | Lucien Van Impe (BEL) |
| 1970 | 12 | 1 | Nord | Thonon-les-Bains | Grenoble | Andrés Gandarias (ESP) |
| 1968 | 18 | 1 | Nord | Saint-Etienne | Grenoble | Roger Pingeon (FRA) |
| 1965 | 17 | 2 | Sud | Briançon | Aix-les-Bains | Julio Jiménez (ESP) |
| 1962 | 19 | 2 | Sud | Briançon | Aix-les-Bains | Raymond Poulidor (FRA) |
| 1961 | 9 | 1 | Nord | Saint-Etienne | Grenoble | Charly Gaul (LUX) |
| 1960 | 17 | 2 | Sud | Briançon | Aix-les-Bains | René Marigil (ESP) |
| 1958 | 21 | 2 | Sud | Briançon | Aix-les-Bains | Charly Gaul (LUX) |
| 1951 | 21 | 2 | Sud | Briançon | Aix-les-Bains | Bernardo Ruiz (ESP) |
| 1948 | 14 | No puntuable | Sud | Briançon | Aix-les-Bains | Gino Bartali (ITA) |
| 1947 | 7 | 1 | Nord | Lió | Grenoble | Pierre Brambilla (ITA) |

## Referències

* ↑ «Col du Granier: Chambéry». www.climbbybike.com. [Consulta: 11 juliol 2012].
* ↑ «Col du Granier: Chapareillan». www.climbbybike.com. [Consulta: 11 juliol 2012].
* ↑ «Col du Granier: Saint Pierre d'Entremont». www.climbbybike.com. [Consulta: 11 juliol 2012].
* ↑ Woodland, Les. The Yellow Jersey Companion to the Tour de France. Yellow Jersey Press, 2003. ISBN 0-224-063189.
* ↑ «Le Col du Granier dans le Tour de France» (en francès). ledicodutour.com. Arxivat de l'original el 12 de juliol 2012. [Consulta: 11 juliol 2012].
* ↑ «Stage 12: Saint-Jean-de-Maurienne to Annonay-Davézieux». Tour de France. Amaury Sport Organisation. [Consulta: 11 juliol 2012].